Tørdal kyrkje

Tørdal kyrkje er ei krosskyrkje frå 1809 i Drangedal kommune i Telemark. Tørdal utgjer den øvre delen av kommunen, og det har vore kyrkje i bygdesenteret Bø sidan mellomalderen. Ei stavkyrkje vart avløyst av ei tømra kyrkje 1748. Denne kyrkja var for lita og i dårleg stand allereie etter hundreårsskiftet. Tørdal kyrkje er ei lafta krosskyrkje som vart oppført av byggmeister Kittil Johnsen. Kyrkja fekk nytt tårn ved ei større vøling i 1910. Av ytre form liknar kyrkja ein god del på hovudkyrkja i Prestestranda. Interiøret vart fargerestaurert til jubileet i 1959 etter planar av Finn Krafft. Kyrkja har preikestolaltar, noko som er ganske typisk for den tida då ho vart bygd. I dag nyttar presten ein preikestol frå 1883. Kjelder Lauvhjell, Arne (2009). Tørdal sokn og Tørdal kjørke 200-årsjubileum. Skien: Tørdal sokneråd. ISBN 978-82-90526-08-0. Henriksveen, Herman, red. (1986). «Tørdal kyrkje». Kirker i Telemark. Stathelle: Flora forlag. s. 86-87. ISBN 82-90695-00-4. «Tørdal kyrkje». Kirkesøk. Den norske kyrkja. Bakgrunnsstoff Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 506. ISBN 82-7527-022-7. Tørdal kyrkje i kulturminnesok.no, nettstaden til Riksantikvaren